
	Oppsummering av uttalelse
	Forslagsstillers kommentar
	Kommunedirektørens kommentar

	Statsforvalteren i Østfold, Buskerud, Oslo og Akershus
Planforslaget legger til rette for sentrumsnære boliger i form av lavblokker med inntil 27 boenheter. Statsforvalter merker seg at utbyggingsomfanget er redusert fra tidligere forslag på inntil 60 boenheter for bedre tilpasning til eksisterende bygningsmiljø.
Det anbefales en mer restriktiv parkeringsdekning enn foreslått. Statsforvalteren mener det ikke bør åpnes for 2 biloppstillingsplasser for leiligheter over 80 m2, av hensyn til nasjonale mål om redusert bilbruk og klimagassutslipp.
Det vises til Nasjonale forventninger til regional planlegging 2023-2027, statlige planretningslinjer for arealbruk og mobilitet og Regional plan for areal og transport i Buskerud (2018), som legger føringer for kompakte tettsteder og redusert transportbehov.
Statsforvalteren har for øvrig ingen spesielle merknader ut fra nasjonale og regionale interesser, med forutsetter at kommunen vurderer alle relevante forhold og mulige negative virkninger.
Kommunen bes om å kvalitetssikre plankart og bestemmelse før eventuelt vedtak av planen. 
Statsforvalteren ber om å få tilsendt vedtak i saken og eventuelt godkjent reguleringsplan.
	

Tas til etterretning.





Foreslått parkeringsdekning er basert på gjeldende kommunale parkeringsnormer. 


Planforslaget vurderes å være i tråd med nasjonale og regionale føringer for fortetting i sentrumsnære områder og redusert transportbehov.


Tas til etterretning.




For øvrige forhold vises det til at kommunen som planmyndighet kvalitetssikrer plankart og reguleringsbestemmelser før eventuell sluttbehandling av planen.
	







Kommunedirektøren bemerker seg uttalelsen.
Planområdet ligger sentralt i Haugsbygd, men kommunedirektøren vurderer likevel at parkeringsnormen kan benyttes i dette tilfellet.







Kommunedirektøren har gjort gjennomgående vurderingen gjennom arbeidet med planen.

Som del av sluttbehandlingen gjøres det kvalitetssikring av planbestemmelser og plankart.
Kommunedirektøren vil oversende evt. vedtatt plan.

	Buskerud fylkeskommune
Planforslaget omfatter detaljregulering for Løkenåsen med 27 sentrumsnære boenheter i lavblokker. Antall boenheter er redusert fra 60 til 27. Planområdet er i tråd med kommuneplanens arealdel.
Plan:
Barn og unges interesser
Det vurderes som positivt at planen legger til rette for to nærlekeplasser på bakkeplan, og at krav til størrelse er ivaretatt. Det understrekes viktigheten av variert og trygg utforming, særlig for de yngste barna.
Estetikk, utforming og uteoppholdsarealer
Det er positivt at planforslaget er justert for bedre tilpasning til eksisterende boligstruktur. Bruk av saltak og krav om estetisk redegjørelse ved igangsettingstillatelse vurderes som gode virkemidler for arkitektonisk kvalitet.
Det anbefales at uteområdene utformes med vekt på grønne strukturer, vegetasjon og funksjonelle fellesarealer for beboere i alle aldre, for å kompensere for tap av eksisterende grøntareal.
Samferdsel:
Foreslått kryssløsning mot fv. 2890 og Løkenåsen vurderes som uheldig. Det anbefales endringer for å oppnå en mer oversiktlig og trafikksikker løsning, herunder justering av fortau og vegføring.
Det frarådes å vikepliktsregulere kun Løkenåsen. Eventuell vikeplikt forutsetter forkjørsregulering av hele fylkesveien. Frisiktsoner må revideres i tråd med krav for høyreregulert kryss.








Bestemmelse § 5.1.1 om gjerder innen frisiktsoner må endres, da N100 viser til rekkverk og ikke gjerder.
Det kan ikke etableres tiltak innenfor annen veggrunn – grøntareal eller byggegrense mot fylkesvei uten tillatelse fra veieier. Geoteknisk rapport må dokumentere at tiltaket ikke påvirker fylkesveien.
Det vurderes som positivt at overvann skal håndteres lokalt og på egen eiendom, og ikke via fylkesvei eller sideareal.
Automatisk fredede kulturminner:
Det foreligger ingen ytterligere merknader til kulturminner. Meldeplikten etter kulturminneloven § 8 er ivaretatt i bestemmelsene.
	
Tas til etterretning.






Fylkeskommunens vurderinger knyttet til barn og unges interesser samt estetikk og utforming tas til orientering. Planforslaget legger til rette for nærlekeplasser og uteområder med vekt på grønne strukturer og funksjonelle fellesarealer for beboerne.









Anbefalinger knyttet til kryssløsning mellom Løkenåsen og fv. 2890 er vurdert i planarbeidet. Kryssutforming og fortausløsning er gjennomgått på nytt, og justeringer er utført i tråd med fylkeskommunens innspill. 
Krysset mot fylkesveien er justert til x-kryss, og frisiktsonene er justert til å være i tråd med krav for uregulert kryss.









Bestemmelsen er justert i tråd med innspillet.

Eventuelle tiltak innenfor byggegrense mot fv. 2890 forutsetter avklaring med veieier. Dette er ivaretatt i bestemmelsene. Geoteknisk dokumentasjon legges til grunn for vurdering av påvirkning på fv. 2890.
Planforslaget legger opp til lokal overvannshåndtering innenfor planområdet, i tråd med anbefalingen i uttalelsen.
Når det gjelder kulturminner tas fylkeskommunens vurdering til orientering.
	







Kommunedirektøren mener planforslaget legger opp til tilstrekkelig med uteoppholdsarealer og lekearealer innenfor planområdet, i tråd med føringene i kommuneplanens arealdel. 

Kommunedirektøren mener revideringen som er gjort av bestemmelser for estetikk og tilpasning medfører at ny bebyggelse vil harmonere mer med eksisterende bebyggelse enn tidligere.

Reviderte bestemmelser sikrer i større grad enn tidligere vegetasjon og annet grøntareal som ikke påvirkes av utbyggingen.
Kommunedirektøren bemerker seg at planforslaget er revidert med bakgrunn i fylkeskommunen sine uttalelser. Fortauet er lagt på sørsiden av Løkenåsen, og veier er flyttet nordover for å legge til rette for et X-kryss. Siktlinjer er ivaretatt.
Kommunedirektøren har sendt over det reviderte planforslaget til fylkeskommunen for en siste gjennomgang, og fylkeskommunen har gitt tilbakemelding om at de anser sine tilbakemeldinger som ivaretatt. 
Fylket spør om det vil være mulig å gjøre tiltak knyttet til avkjørselen til eiendommen 134/8 i forbindelse med planen. Kommunen forstår ønsket, men vurderer at det ikke er rimelig å pålegge forslagsstiller å for eksempel flytte adkomsten. Det kan også bli vanskelig pga terrenget.
Kommunedirektøren bemerker seg at bestemmelsen er justert i tråd med uttalelsen.

Kommunedirektøren bemerker seg at bestemmelsen er justert i tråd med uttalelsen.





Kommunedirektøren bemerker seg at fylkeskommunen anser hensynet til kulturminner som tilstrekkelig avklart i planen. 


	NVE
Oppdaterte aktsomhetskart viser at planområdet ikke ligger innenfor aktsomhetsområde for kvikkleireskred. Utførte grunnundersøkelser dokumenterer at det ikke forekommer kvikkleire eller masser med sprøbruddegenskaper i planområdet. 
Planområdet er ikke utsatt for flom fra vassdrag eller avrenning fra tilgrensende områder. Det foreligger fagnotat med beregninger og forslag til overvannstiltak.
Det forutsettes håndtering av overvann etter 3-trinnsstrategien og infiltrasjon der det er mulig. NVE påpeker at store deler av overvannshåndteringen synes planlagt som lukket fordrøyning.
Det vises til statlige planretningslinjer for klima og energi. Dersom naturbaserte løsninger velges bort, skal dette begrunnes i planforslaget.
Flomveier og overvannstiltak anbefales vist i plankartet, enten som arealformål, hensynssoner eller linjer, med tilhørende bestemmelser. I utgangspunktet bør det ikke bygges flomveier.
De generelle sikkerhetskravene i TEK17 § 7-1 gjelder også for overvann.
Naturfareutredninger bestilt etter 01.01.2025 skal meldes inn til NVE. Geotekniske undersøkelser skal leveres til NGU via NADAG.
NVE minner om at kommunen har ansvar for å ivareta flom- og skredfare, overvann, vassdrag og energianlegg i arealplanleggingen, uavhengig av NVEs uttalelse. 
	
Tas til orientering.




Naturfarer er vurdert gjennom geotekniske undersøkelser som viser at planområdet ikke ligger innenfor aktsomhetsområde for kvikkleireskred og ikke er utsatt for flom fra vassdrag.
Overvannshåndtering er utredet gjennom eget VA- og overvannsnotat. Planforslaget legger opp til lokal håndtering av overvann innenfor planområdet i tråd med 3-trinnsstrategien, gjennom infiltrasjon, fordrøyning for større nedbørshendelser. Valg av løsninger er gjort med utgangspunkt i lokale grunn- og plassforhold.
Lokalisering av flomveier og overvannstiltak, herunder fordrøyningsanlegg, er redegjort for i fagnotat for vann, avløp og overvann (VAO). Endelig lokalisering og utforming vil bli detaljert og avklart i forbindelse med teknisk plan, og skal godkjennes av kommunen. Det vurderes derfor ikke som hensiktsmessig å fastsette flomveier og overvannstiltak i plankartet på reguleringsplannivå. Planen legger til rette for at overvann håndteres iht. prinsippene som er beskrevet i VAO-notatet.
Det legges til grunn at kravene i TEK17 § 7-1 skal ivaretas i videre planlegging og prosjektering.
Innspill ang. innmelding av utredninger tas til etterretning.
Innspill ang. kommunens ansvar tas til orientering.

	
Kommunedirektøren bemerker seg at NVE anser hensynet til kvikkleireskred som tilstrekkelig avklart i planen.







Kommunedirektøren bekrefter at bestemmelsen om overvann er oppdatert i tråd med uttalelsen. Bestemmelsene sikrer at 3-trinnsmodellen benyttes, og legger til grunn 100-årsregnet med KF 1.4. Det er vist i planen at det er tilstrekkelig areal innenfor planområdet til å ivareta denne mengden vann.
Kommunedirektøren bekrefter at bestemmelsene sikrer at naturbaserte løsninger fortrinnsvis skal benyttes, og redegjøres for dersom det foreslås andre løsninger.


Kommunedirektøren ber forslagsstiller melde inn og laste opp utredninger der det er krav om dette.

Kommunedirektøren mener hensynet til naturfare er tilstrekkelig ivaretatt i planforslaget slik det nå foreligger.

	Beboere Øllejordet og Hvalsveien
Naboene har forståelse for at området er avsatt til boligformål og at kommunen ønsker fortetting i Haugsbygd. Merknaden er ikke rettet mot boligformålet, men mot utforming og tilpasning av bebyggelsen.
Byggehøyden og volumet på bygg C vurderes som svært dominerende, særlig sett i sammenheng med terreng og plassering mot krysset Løkenåsen/Øllejordet. Det bes om vurdering av redusert byggehøyde for bedre tilpasning til eksisterende bebyggelse.
Bygg A, som ligger tett mot eksisterende småhusbebyggelse langs Øllejordet, vurderes å ha for stort volum og høyde. Det bes om avtrapping eller reduksjon av bygningsvolumet for en mer skånsom overgang.
Det foreslås at parkering legges under bakken slik at bygg A reelt blir 2 etasjer i stedet for 4, og at maksimal kotehøyde reduseres (foreslått maks. ca. kote 210-211).


Naboene mener foreslått bebyggelse ikke er i tråd med reguleringsbestemmelsenes kav til estetikk og landskapstilpasning (§ 4.1.1.a), og viser til snitt/visualisering som illustrerer byggenes dominans.
Det ønskes at eksisterende vegetasjon mot nord bevares i størst mulig grad.






Den planlagte bygningsmassen antas å gi betydelige negative konsekvenser for sol- og lysforhold, med redusert bokvalitet og eiendomsverdi for nærliggende boliger.



Naboene uttrykker bekymring for overvannshåndtering, og viser til høyt grunnvann og eksisterende problemer med vann i området Øllejordet.








Det bes om vurdering av økt trafikkbelastning, særlig i krysset ved Haugvang, samt trafikksikkerhet i anleggsfasen med hensyn til skolevei og myke trafikanter.









Det påpekes at planen ikke synes å avsette areal til gjesteparkering.
	

Merknaden tas til orientering.




Byggehøyder og bygningsvolum er vurdert i planarbeidet med utgangspunkt i terrengforhold, avstander til eksisterende bebyggelse og overordnede føringer om fortetting i sentrumsnære områder.
 Bebyggelsens plassering og høyder er utformet for å tilpasse seg terrenget og begrense negative virkninger for nærliggende områder.







Estetiske hensyn er ivaretatt gjennom planutforming, blant annet gjennom bruk av saltak og krav om estetisk redegjørelse ved igangsettingstillatelse.
Eksisterende vegetasjon er søkt bevart der det er mulig, og grønne strukturer inngår som del av planlagt uteoppholdsareal.




Sol- og skyggeforhold er vurdert i planarbeidet gjennom utarbeidede analyser. Solstudien viser at planlagt bebyggelse vil ha liten påvirkning på sol/skyggeforhold på eksisterende boliger i Løkenåsen – Øllejordet.

Overvannshåndtering er utredet gjennom fagnotat, og planen legger opp til lokal håndtering innenfor planområdet. Det er satt krav til at planlagt utbygging ikke skal medføre økt avrenning fra planområdet sammenlignet med dagens situasjon.




Trafikale forhold er vurdert i fagnotatet for veg og trafikk, og planforslaget inneholder tiltak som skal ivareta trafikksikkerheten i området.








Parkeringsdekning er fastsatt i henhold til kommunale normer og vurdert som tilstrekkelig for planområdet.
	






Kommunedirektøren har forståelse for at foreslått bebyggelse anses som dominerende i området og skiller seg fra den eksisterende bebyggelsen. 
Planområdet ligger sentralt i Haugsbygd, og nær flere daglige funksjoner som skoler og butikker. Dette er områder hvor det ønskes fortetting, og kommunedirektøren mener derfor at den foreslåtte utnyttelsesgraden, samt byggehøyder, kan forsvares.
Planforslaget er politisk behandlet med parkering i sokkeletasje, og kommunedirektøren har ikke pålagt forslagsstiller å gjøre endringer i parkeringssituasjonen i revidert planforslag.
Kommunedirektøren bemerker seg at det er gjort endringer i bestemmelser om estetikk som medfører at ny bebyggelse vil harmonere mer med eksisterende bebyggelse enn tidligere. Fortetting i det eksisterende småhusområdet medfører endring i områdets bebyggelse og sammensetning, og ofte større og mer dominerende bygg enn det som finnes fra tidligere. Bevaring av vegetasjon er sikret i bestemmelser, og bidrar til å redusere nærvirkning, særlig mot vest.
Kommunedirektøren bemerker seg at planforslagets sol- og skyggeanalyse viser noe påvirkning på hagene til naboeiendommer i øst ved jevndøgn, men anses ikke å være vesentlig, eller medføre redusert bokvalitet eller lysforhold.
Kommunedirektøren bemerker seg at bestemmelsene er revidert til å sikre at overvann inntil 100-årsregnet med klimafaktor 1.4 skal håndteres på egen eiendom etter kommunen 3-trinns-modell. Håndtering av overvann av denne mengden anses å medføre redusert avrenning fra dagens situasjon. Planen viser at det er tilstrekkelig areal innenfor planområdet til å ivareta denne mengden overvann.
Etter høring og offentlig ettersyn er det gjort flere endringer med hensyn til trafikk og trafikksikkerhet.
Løkenåsen er foreslått flyttet nordover for å sikre et mest mulig oversiktlig X-kryss med Hvalsveien og Harehaugveien. Fortau er lagt på sørsiden av veien for å slippe fotgjengerfelt i krysset, og siktlinjer er ivaretatt. Kommunedirektøren anser at planforslaget ivaretar hensynet til både bilister og myke trafikanter i større grad enn dagens situasjon.
Kommunedirektøren har foreslått endringer i bestemmelsene som sikrer at kravet til parkeringsdekning ikke overgår det som er vist gjennomførbart i planforslaget. Trafikale forhold i forbindelse med utbygging planlegges for ved søknad om igangsetting.
 

	Hanne Fisher
Veien fra Haugvang via Løkenåsen mot Øllejordet er smal og benyttes som skolevei. Det bes om at anleggstrafikk i størst mulig grad ledes via Hvalsveien, som har tofelts bilvei og gangvei, for å skjerme barn og myke trafikanter i anleggsfasen.
Det uttrykkes bekymring for at foreslåtte boliger er for høye sammenlignet med eksisterende bebyggelse i Løkenåsen og Øllejordet, som i hovedsak er på maks. 2 etasjer.
Det foreslås at planforslaget endres til lavere bebyggelse, som eneboliger og lavere leilighetsbygg, i tråd med tidligere tillatte boligområder i Haugsbygd, med henvisning til Klekkenhagen (Kjelstadveien) og Bånntjernveien (Tonettes vei).
Det vises til eksempel fra Kjelstadveien som et mer skånsomt alternativ som ivaretar eksisterende bebyggelse, samtidig som det muliggjør leilighetsbygg.
	
Anleggstrafikk vil så langt det er mulig søkes lagt til en adkomst som gir best mulig trafikksikkerhet for omgivelsene. Bruk av eksisterende avkjørsel fra Hvalsveien som anleggsadkomst vil bli vurdert. Endelig trafikkavvikling i anleggsfasen vil bli nærmere avklart i forbindelse med bygge- og gjennomføringsfasen av tiltak.
Foreslåtte byggehøyder og boligtyper er vurdert ut fra planområdets størrelse, beliggenhet og overordnede føringer for en annen boligtypologi enn den omkringliggende småhusbebyggelsen, men med vekt på tilpasning gjennom plassering av bygg, høydebegrensninger og utforming.
Eksempelet som vises til tas til orientering. Planforslaget er utarbeidet ut fra stedlige forhold og vurderes samlet å gi en hensiktsmessig utnyttelse av området innenfor gjeldende planrammer.

	
Kommunedirektøren bekrefter at planforslaget har bestemmelser som sikrer at hensyn til trafikkavvikling og trafikksikkerhet ivaretas ved byggesøknad om igangsetting av prosjektet.

Kommunedirektøren mener den foreslåtte bebyggelsen kan aksepteres, og viser til at området ligger sentralt i Haugsbygd, og dermed er attraktivt for fortetting, selv om dette medfører at bebyggelsen vil skille seg ut fra eksisterende bebyggelse i området.
Bebyggelse det vises til i uttalelsen ligger noe unna sentrum i Haugsbygd. Det er generelt ønskelig med høyere utnyttingsgrad på sentrale områder i Haugsbygd.
Kommunedirektøren er enig i at foreslått bebyggelse vil skille seg ut fra eksisterende boligfelt, men at planområdet og dets beliggenhet medfører at utnyttelsen, bygningstypen, og foreslåtte byggehøyder kan forsvares og derfor kan benyttes til blokkbebyggelse.

	Haug Bygdelag
Haugvang er et mye brukt forsamlingslokale med høy trafikk til og fra eiendommen, både på hverdager og i helger, som følge av kafédrift, arrangementer og utleie.
Atkomsten til Haugvang skjer via et komplekst og trafikkert kryss mellom Løkenåsen, fv. 2890 (Hvalsveien/Fløytingen), Harehaugveien og Haugvangs adkomst. Krysset oppleves som trafikalt vanskelig for bilister, syklende og gående.
Fotgjengerovergang mot Haugsbygd ungdomsskole ligger mindre enn 10 meter fra krysset, noe som forsterker trafikksikkerhetsutfordringene. 
Det påpekes at avkjørselen til Haugvang beholdes, men at den nå også vil krysse planlagt gangvei, noe som vurderes å gi økt konfliktpotensial.
Utbygging av planområdet, samt øvrig boligbygging i nærområdet (Loeshagen og Harehaugveien), vil øke trafikkmengden og risikoen for trafikkulykker i kryssområdet.
Valgt frisiktkrav 6 x 54 m i krysset Løkenåsen–fv. 2890 vurderes som utilstrekkelig for trygg avkjøring fra Haugvang. Alternativ med større frisikt (20 x 45 m) vurderes som trafikksikrere, men er valgt bort.
Det påpekes at valgt frisiktløsning kan gripe inn i Haugvangs infrastruktur, herunder el-mottak, mast og utvendig koblingsskap for strøm og bredbånd.
Avkjørselen til Haugvang oppleves allerede som risikofylt, og planforslaget vurderes å kunne forverre trafikksikkerheten. Det bes om ny vurdering av gangfelt og frisikt.
Det bes om befaring og dialog mellom kommune, utbygger og brukere av Haugvang før videre behandling av planen.

	
Bruken av Haugvang og tilhørende trafikk er kjent og lagt til grunn i vurderingene av trafikksituasjonen i området.
Trafikale forhold, herunder kryssløsning, frisikt og gangforbindelser, er vurdert i fagnotat for veg og trafikk og omtalt i planbeskrivelsen. Planforslaget inneholder tiltak som skal bidra til å bedre trafikksikkerheten i områder, blant annet gjennom etablering av fortau og tydeligere trafikkløsninger.
Kryssing mellom avkjørsel til Haugvang og gangareal er vurdert i planarbeidet, og vil utformes med god sikt og tydelig prioritering av trafikkløsninger.
Trafikkøkning som følge av planforslaget er vurdert samlet i trafikkutredningen. 
Kryssløsningen mellom Løkenåsen og fylkesvegen er justert til X-kryss iht. fylkeskommunens innspill ved offentlig ettersyn. Frisiktsonene er oppdatert til å være i tråd med siktkrav for uregulert x-kryss.
Eksisterende teknisk infrastruktur vil bli hensyntatt ved eventuell videre detaljering og prosjektering.
Forslaget om befaring og videre dialog tas til orientering. Eventuell oppfølging av dette avklares av kommunen i den videre behandlingen av saken.

	
Kommunedirektøren er kjent med problematikken knyttet til krysset mellom fylkesveier, kommunale veier, og avkjøringer i området.
Hensynet til trafikkavvikling og trafikksikkerhet er kommentert i flere av uttalelsene, for forslagsstiller har med bakgrunn i dette gjort endringer i planforslaget.
Endringene medfører å flytte Løkenåsen nordover for å oppnå et X-kryss med Hvalsveien og Harehaugveien. Dette medfører at krysset blir mer oversiktlig, kommer noe lenger fra fotgjengerkryssingen, og siktlinjer tilsvarende 20 x 20 meter kan oppnås uten å måtte gjøre endringer i terreng på Haugvang. Endringen medfører også at fortauet legges på sørsiden av Løkenåsen, og at det unngås kryssing av vei i nærhet av kryss. 
Løsningen er foreslått blant annet av fylkeskommunen, som er veieier på strekningen. Kommunedirektøren har sendt over det reviderte planforslaget til fylkeskommunen for en siste gjennomgang, og fylkeskommunen har gitt tilbakemelding om at de anser sine tilbakemeldinger som ivaretatt. 
Kommunedirektøren anser bygdelagets uttalelser som ivaretatt. Med bakgrunn i den reviderte løsninger for trafikk, og at denne er godkjent av fylkeskommunen, har kommunedirektøren ikke imøtesett ønsket om befaring på stedet for å se på evt. andre løsninger.

	Løkenåsen grendelag
Planlagte byggehøyder (opptil ca. 17 m) vurderes å gi uakseptable negative konsekvenser for sol- og lysforhold for eksisterende bebyggelse, særlig i bratt terreng. Det bes om betydelig reduksjon av byggehøydene.



Utnyttelsesgrad på ca. 37 % gir for lite permeable flater. Foreslåtte overvannsløsninger vurderes som lite realistiske, og det uttrykkes bekymring for økt avrenning og flomskader på nærliggende eiendommer.
Eksisterende privat overvannsledning har ikke kapasitet til å ta imot nytt overvann. Det kan ikke aksepteres at prosjektets overvann kobles på denne løsningen.

Det uttrykkes bekymring for kapasiteten i eksisterende vann- og avløpsnett og risiko for negative konsekvenser for eksisterende boliger.





Utbyggingen vil gi økt trafikkbelastning (anslått ca. 50 nye biler). Det bes om helhetlig vurdering av trafikksikkerhet, særlig i Løkenåsen, Øllejordet og krysset ved Haugvang, sett i sammenheng med annen utbygging i området.

Det påpekes at privat friområde (gnr. 135 bnr. 75) ikke kan brukes for å oppfylle krav til nærlekeplass. Krav til uteoppholdsarealer må løses fullt ut innenfor planområdet.
Naboer opplever mangelfull medvirkning, og viser til manglende informasjon og uteblitt dialogmøte om revidert planforslag.
Planforslaget vurderes å bryte med områdets karakter og skala. 

Fire blokker med parkeringskjeller og orientering gir negativ silhuettvirkning og forringer visuelle kvaliteter og bokvalitet.
Naboene mener planforslaget ikke er tilstrekkelig stedstilpasset og ikke kan vedtas slik det foreligger. Det bes om vesentlige endringer, med henvisning til Loeskollen som et bedre eksempel.

	Merknaden tas til orientering.
Byggehøyder og bygningsvolum er vurdert i planarbeidet med utgangspunkt i terrengforhold, avstander og eksisterende bebyggelse og overordnede føringer om fortetting i sentrumsnære områder. Sol- og skyggevirkninger er vurdert gjennom egne analyser, og bebyggelsens plassering og høyde er utformet for å begrense negative virkninger for nærliggende eiendommer.
Overvannshåndtering er utredet gjennom eget VA- og overvannsnotat. Planforslaget legger opp til lokal håndtering av overvann innenfor planområdet i tråd med 3-trinnsstrategien.
Planforslaget legger ikke opp til økt belastning på private overvannsledninger utenfor planområdet.
Kapasitet i vann- og avløpsnett vil bli vurdert og dokumentert i forbindelse med videre teknisk prosjektering.


Trafikale konsekvenser er vurdert i fagnotat for veg og trafikk. Planforslaget inneholder tiltak for å ivareta trafikksikkerhet for alle trafikanter.



Krav til uteoppholdsarealer og lekearealer er vurdert i planarbeidet og oppfylles innenfor planarbeidet.

Planprosessen er gjennomført i tråd med plan- og bygningslovens krav til varsling og medvirkning.
Planutformingen er justert med vekt på 

stedstilpasning, terrengtilpasning og arkitektonisk kvalitet, blant annet gjennom byggenes plassering og utforming.
Merknaden tas for øvrig til orientering og inngår i kommunens samlede vurdering av planforslaget i den videre behandlingen.

	
Kommunedirektøren bemerker seg at planforslagets sol- og skyggeanalyse viser noe påvirkning på hagene til naboeiendommer i øst ved jevndøgn, men anses ikke å være vesentlig, eller medføre redusert bokvalitet eller lysforhold.

Kommunedirektøren informerer om at utnyttelsesgraden i prosjektet ikke tilsier at ivaretakelse av overvann vanskeliggjøres. Som del av kunnskapsgrunnlaget er det vist hva som kreves for å ivareta overvann tilsvarende 100-årsregn med klimafaktor 1.4, og at dette kan etableres innenfor planområdet. Løsningen anses å gi mindre overvann fra planområdet enn det som i dag er tilfellet.
Kommunedirektøren informerer om at det er lagt inn bestemmelser som sikrer at det skal være dokumentert kapasitet på eksisterende vann- og avløp før det kan oppføres bebyggelse. Evt. utbedring av vann- og avløp skal skje etter kommunale normer, og planene skal godkjennes av kommunen.

Trafikk er påpekt i flere uttalelser, og forslagsstiller har med bakgrunn i dette gjort endringer i trafikksituasjonen i området. Det vises til kommentarer til Haug Bygdelag og fylkeskommunen for mer detaljer rundt dette.
Kommunedirektøren bemerker seg at kravene til uteoppholdsareal og lekeareal oppfylles innenfor planområdet.

Kommunedirektøren bemerker seg at det i informasjonsmøte ble skissert nytt møte i høringsperioden, og at dette er oppfylt. Kommunedirektøren viser dog til at medvirkningen er i tråd med kravene i loven. 

Kommunedirektøren er enig i at foreslått bebyggelse vil skille seg ut fra eksisterende boligfelt, men at planområdet og dets beliggenhet medfører at utnyttelsen, bygningstypen, og foreslåtte byggehøyder kan forsvares og derfor kan benyttes til blokkbebyggelse.

	Mona Evensen
Det etterlyses vurdering av kapasitet på skole- og barnehageplasser i Haugsbygd før eventuell utbygging.


Krysset ved fylkesveien vurderes som potensielt farlig for både bilister og myke trafikanter, særlig barn, dersom det ikke oppgraderes.



Det uttrykkes motstand mot bymessig preg. Haugsbygd oppleves som et landlig område, og dette ønskes bevart.




Det foreslås flatt tak og materialbruk tilsvarende bebyggelsen i Loeshagen for bedre helhet i området. Flatt tak vurderes også å gi bedre sol- og skyggeforhold.
Det stilles spørsmål ved om garasjeanlegg ligger synlig i terreng. Synlig sokkel/garasje vil gi høyere bygg og dårligere solforhold. Det påpekes at foreslått løsning avviker fra tidligere illustrasjoner med terrengtilpasning og nedtrapping.
Det ønskes at trær og vegetasjon i forhøyningen mot nord bevares av hensyn til naboer og områdets karakter.
Sol- og skyggekart er ikke oppdaterte, da naboens bolig ikke er inntegnet. Det bes om nye og oppdaterte analyser.

	
Det er tatt inn rekkefølgekrav i planen til at tilstrekkelig skole- og barnehagekapasitet skal være dokumentert før tillatelse til tiltak for boliger kan gis.
Trafikksikkerhet i kryssområdet er vurdert i fagnotat for veg og trafikk. Planforslaget inneholder tiltak for å bedre forholdene for myke trafikanter.

Planforslaget legger til rette for fortetting i et sentrumsnært område i tråd med overordnede føringer, samtidig som det er lagt vekt på tilpasning til eksisterende bebyggelse.
Valg av takform og materialbruk er gjort med utgangspunkt i stedlige forhold og ønsket tilpasning. Saltak er vurdert å gi en god overgang til omkringliggende bebyggelse.
Byggehøyder og plassering av garasje er vurdert i sammenheng med terreng og planløsning. 
Eksisterende vegetasjon er søkt bevart der det er mulig, og grønne elementer inngår som en del av planlagt uteoppholdsareal.
Sol- og skyggeforhold er vurdert i planarbeidet. Eventuelle behov for oppdatering av illustrasjoner kan vurderes i videre behandling.

	
Kommunedirektøren bemerker seg at det lagt inn bestemmelser om at skole- og barnehagekapasitet skal være dokumenter før bygging kan starte.

I revidert planforslag er det gjort endringer på Løkenåsen og trafikksystemet generelt. Ny løsning anses å være bedre for trafikkavvikling og for myke trafikanter enn dagens situasjon. 
Kommunedirektøren er enig i at foreslått bebyggelse vil skille seg ut fra eksisterende boligfelt, men at planområdet og dets beliggenhet medfører at utnyttelsen, bygningstypen, og foreslåtte byggehøyder kan forsvares og derfor kan benyttes til blokkbebyggelse
Kommunedirektøren bemerker seg at planforslaget er endret til å kreve bruk av saltak, tilsvarende resterende bebyggelse i området. Vedlagte sol- og skyggeanalyser viser noe påvirkning på hagene til naboeiendommer i øst ved jevndøgn, men anses ikke å være vesentlig.
Kommunedirektøren bemerker seg at det er lagt inn bestemmelser som sikrer vegetasjonen i anleggsfasen. 

Kommunedirektøren bemerker seg at kartgrunnlaget som er brukt ikke har det seneste huset tegnet inn, men analysen viser likevel at skyggen fra ny bebyggelse ved jevndøg ikke påvirker bygget som er bygget. Kommunedirektøren har ikke pålagt forslagsstiller å utrede på nytt, da konsekvensene for omkringliggende bebyggelse er kjent i eksisterende analyse.


	Torbjørn Kvam – del 1
Eier av gnr. 134 bnr. 1, som grenser direkte til planområdet (gnr. 134 bnr. 12), opplyser at vedkommende ikke har mottatt direkte nabovarsel, kun blitt kjent med planforslaget gjennom offentlig kunngjøring. Det bes om redegjørelse for hvordan nabolisten er utarbeidet og hvorfor eiendommen ikke er inkludert.
Det vises til eldre dokumentasjon fra utskilling av gnr. 134 bnr. 12 fra gnr. 134 bnr. 1 i 1915, herunder pantebokmateriale, som kan indikere privatrettslige rettigheter til fordel for gnr. 134 bnr. 1. Det bes om avklaring av om slike forhold er undersøkt og vurdert i planarbeidet, og om rettighetene eventuelt er avlyst eller fortsatt gjeldende.

	
Det framgår av kommunen tilbakemelding per e-post datert 05.01.2026 at det har oppstått en feil ved utarbeidelse av nabolisten, og at eiendommen gnr. 134 bnr. 1 derfor ikke ble inkludert i den opprinnelige varslingen. Kommunen opplyser at eiendommen fremkommer ved ny generering av naboliste.
Merknaden tas til orientering og inngår i den samlede merknadsbehandlingen.
Spørsmål om eventuelle privatrettslige rettigheter knyttet til eiendommen gnr. 137 bnr.1, har plankonsulent ikke kjennskap til slike forhold utover det fremgår av tilgjengelige offentlige registre.
Reguleringsplanen fastsetter arealbruk etter plan- og bygningsloven og tar ikke stilling til privatrettslige forhold. Eventuelle privatrettslige rettigheter berøres ikke av planen og må eventuelt. avklares mellom berørte parter eller i forbindelse med senere byggesaksbehandling.
	
Kommunedirektøren beklager at hjemmelshaver ikke ble varslet ved høring og offentlig ettersyn av planforslaget. Nabolister utarbeides i kommunens kartsystem, og mest antakelig er det gjort en menneskelig feil som har tatt ut en markert eiendom i kartet, eller slettet en linje med et uhell i excel-filen som brukes til varsling. Kommunedirektøren beklager dette.

Kommunedirektøren har gjennomført søk i Kartverkets grunnbøker, og har ikke lyktes i å finne noen tinglyste avtaler knyttet til eiendommen. Kommunedirektøren har heller ikke lykkes med å finne andre privatrettslige fordeler. Forslagsstiller sier de ikke har kjennskap til noen slike forhold, og det vil derfor være opp til hjemmelshaver å legge frem dokumentasjon eller annet på eksisterende privatrettslige forhold for sin eiendom som er gjeldende for eiendommene sin inngår i planområdet.

	Torbjørn Kvam – del 2 
Det opplyses at gnr. 134 bnr.1 har et eksisterende lukket grøfte- og dreneringssystem, etablert og dimensjonert i samarbeid med landbrukskontoret for å sikre drenering av svært produktiv jordbruksmark. Systemet er allerede høyt belastet og har begrenset restkapasitet, bl.a. som følge av økt nedbør og økt utbygging oppstrøms. Det kan derfor ikke aksepteres at overvann fra planområdet ledes til eiendommen, verken direkte eller indirekte. Overvann må håndteres innenfor planområdet uten belastning på tilgrensende landbruksareal.
Det bes om at landbrukskontoret gis anledning til å avgi en egen faglig uttalelse om konsekvenser for jordbruksareal før videre behandling av saken.
	
Overvannshåndtering er vurdert i eget VA‑ og overvannsnotat. Planforslaget legger til grunn lokal håndtering av overvann innenfor planområdet gjennom fordrøyning og infiltrasjon. 
Planforslaget legger ikke opp til at overvann fra planområdet skal ledes til tilgrensede landbruksarealer. Det er satt krav til at planlagt tiltak ikke skal medføre økt avrenning fra feltet sammenlignet med dagens situasjon.
Flomveier og overvannstiltak vurderes videre i planprosessen, og endelig løsning vil bli dokumentert i detaljprosjektering og byggesak.
Reguleringsplanen fastsetter overordnede rammer. Eventuelle tiltak som kan påvirke tilgrensende eiendommer må avklares i senere faser og i tråd med gjeldende regelverk.
Merknaden tas til orientering og oversendes kommunen som planmyndighet for videre vurdering.

	
Kommunedirektøren viser til liknende svar i tidligere kommentarer, blant annet til NVE.
Reguleringsplanens bestemmelser er revidert til å sikre at overvann inntil 100-årsregnet med klimafaktor 1.4 skal håndteres på egen eiendom etter kommunen 3-trinns-modell. 
Håndtering av overvann av denne mengden anses å medføre redusert avrenning fra dagens situasjon. Planen viser at det er tilstrekkelig areal innenfor planområdet til å ivareta denne mengden overvann.
Med bakgrunn i at planforslaget legger opp til at avrenningen blir mindre i fremtiden enn i nåværende situasjon, har kommunedirektøren ikke utarbeidet noen faglig uttalelse knyttet til konsekvensene av å tilføre mer vann til jordbruksarealer, slik uttalelsen etterspør.

